****

## **A NAGY-SZÍN-PAD! győztese 2019-ben a**

##  **USEME**

**A VOLT Produkció és a Petőfi Rádió hatodik alkalommal megrendezett közös tehetségmutató versenyének fődíját a közönségszavazatok alapján 2019-ben a USEME nyerte, így idén a Sziget, a Telekom VOLT Fesztivál, a STRAND Fesztivál és a Campus fesztivál nagyszínpadán koncertezhet, meghívást kap a Petőfi Zenei Díj 2019-es showműsorába, amelynek idén is a STRAND Fesztivál ad otthont, valamint saját, dedikált estét kap az Akvárium Klubban. Emellett minden döntős zenekar - így a Follow the Flow és a The Bluebay Foxes is 1-1 millió forintos videóklip támogatásban részesül, a The Bluebay Foxes vendégzenekari meghívást kapott a Budapest Parkba, valamint az MTVA, az M2 Petőfi TV és Petőfi Rádió különdíjaként felléphetnek a Eurosonic Fesztiválon. Az elődöntők összes résztvevője fellép a Sziget, a Telekom VOLT, a STRAND és a Campus fesztiválon, valamint a MOL Nagyon Balaton eseményein. Az USNK még egy különdíjban is részesült, önálló koncertet tarthat az Akvárium Klub NagyHalljában.**

A nyolc résztvevő - a **Follow the Flow**, **KosziJanka**, a **Nomad**, a **New Level Empire**, a **Useme**, a **Stolen Beat**, a **USNK** és a **The Bluebay Foxes** - teljes, élő koncertekkel bizonyíthatta nagyszínpad-érettségét az Akvárium Klubban. Az előadókat ezúttal is zenészekből, koncert- és fesztiválszervezőkből, rádiós- és tévés szakemberekből álló Nagy-Szín-Pad! CREW értékelte, a közönség, mint tizenegyedik “zsűritag” segíthette voksával kedvencét.

A Nagy-Szín-Pad! négy napra mini-fesztiválhangulatot varázsolt az Akvárium Klubba. Az elődöntők során minden nap 2-2 előadóé volt a lehetőség, hogy meggyőzze a CREW-t arról, hogy a legnagyobb magyar fesztiválok nagyszínpadán is megállná a helyét. Ebben az évben több elődöntő is teltházas lett, de a Nagy-Szín-Pad!, a Telekom VOLT Fesztivál és a STRAND Fesztivál Facebook oldalán futó livestream segítségével bárki nézhette a teljes koncerteket, **az M2 Petőfi TV** ezúttal is 90 perces, látványos, izgalmas showt épített a versenyprogramok közé. A tehetségmutató médiapartnerei, a Recorder és a Lángoló Gitárok pedig napi értékelőkben számoltak be az eseményekről.

Idén változás történt a szavazás menetében: csak Nagy-Szín-Pad! CREW tagok (**Áron András "Apey"**, **Boros Csaba**, **Lábas Viki**, **Lobenwein Norbert**, **Marsalkó Dávid**, **Medvegy Anikó**, **Muraközi Péter**, **Patkó Béla Kiki**, **Takács Ákos** és **Tiszttartó Titusz**) szöveges véleménye volt publikus, hogy a többiek által adott pontszámok és a részeredmények senkit se befolyásoljanak döntése meghozatalában.

A döntőbe a **Follow the Flow**, a **The Bluebay Foxes**, valamint a **USEME** jutott be, közülük az elődöntő végeztével újraindított közönségszavazás eredményét pedig élő adásban, az **M2 Petőfi TV**-n jelentették be. A közönség végül az **USEME-nak** hozta meg a győzelmet, így ők azok, akik bemutatkozhatnak a **Sziget**, a **Telekom VOLT Fesztivál**, a **STRAND Fesztivál** és a **Campus fesztivál** nagyszínpadán, meghívást kapnak a **Petőfi Zenei Díj** 2019-es showműsorába, amelynek idén is a STRAND Fesztivál ad otthont, valamint saját, **dedikált estét kapnak** az **Akvárium Klubban**. Emellett minden döntős zenekar **1-1 millió forintos videóklip támogatásban** részesül, és a **The Bluebay Foxes** **vendégzenekari meghívást kap a Budapest Parkba, illetve felléphet a Eurosonic Fesztiválon.** Az egyik elődöntős, az **USNK** pedig annyira tetszett a zsűrinek, hogy különdíjban részesültek, saját, dedikált estét kaptak az Akvárium Klubban.

A Nagy-Szín-Pad! résztvevői, a **Follow the Flow**, **KosziJanka**, a **Nomad**, a **New Level Empire**, a **USEME**, a **Stolen Beat**, a **USNK** és a **The Bluebay Foxes** meghívást kaptak a Sziget, a Telekom VOLT, a STRAND és a Campus Fesztiválra, valamint a **MOL Nagyon Balaton** eseményeire.

Budapest, 2019. május 16.